Þar er hann sagður vilja ‘ drekka jól úti ’ og ‘ heyja Freys leik ’ . Alkunna er að kynferðislegir helgileikir þekkjast meðal fólks sem býr í náinni snertingu við náttúruna og telur að frjósemi í mannlífinu kalli á frjósemi í náttúrunni . Í fornum norskum lögum er mönnum skylt að brugga og eiga öl til jóla . Líklegast er að tímasetning hinna fornu jóla hafi ekki verið á neinum vissum degi eftir okkar almanaki , heldur þegar vel stóð á tungli í svartasta skammdeginu . Óvíst er að Ásatrú sú sem lýst er í Snorra Eddu hafi verið iðkuð nema á takmörkuðu svæði . Mest ber á því að stórbændum hefur verið það metnaðarmál að halda veglegar jólaveislur , láta brugga jólaöl , tjalda skála sína sem best og bjóða fjölmenni til fagnaðarins . Á fyrstu öldum byggðar var loftslag enn nógu milt til að víða væri unnt að rækta nokkurt korn til ölgerðar , auk þess sem menn gátu fengið í kaupskipum . Þess má einnig geta að allir heimilismenn virtust taka þátt í jólaveislum , þrælar jafnt sem aðrir og enginn hafður útundan .